बड्डी सोच निशाने मिथिए, पहलां बोलिए ते लिखिए आजो खेड-खेड विच सीखिए
‘बड्डीसोच निशाने मिथिए, पहला बोलिए ते फिर लिखिए। आजो खेड-खेड विच सिखिए। जिदे अख्खर ने 41, गुरुआं-पीरा ने जो पाली, केड़ी बोली भागा वाली।’ सुनने में भला ही यह कोई फिल्मी गीत लग रहा हो, लेकिन असल में यह बाल गीत है। इस तरह के ही बाल पंजाबी गीतों से ही सरकारी हाई स्कूल, खेड़ी चमेरी में बच्चों को पढ़ाया और जागरूक किया जा रहा है। इस मनोरंजक तरीके से पढ़ाने का आइडिया है करमजीत सिंह का जो 2004 से इस स्कूल में पढ़ा रहे हैं। इस संगीत की पाठशाला का आइडिया करमजीत को बाल सभा के दौरान आया। दरअसल बाल सभा में जब बच्चों को गाने के लिए बोला जाता था, तो वे फिल्मी गीत सुनाने लगते थे, क्योंकि उनको बाल गीत आते ही नहीं। बस तब उनके मन में आया कि बच्चों के लिए ऐसे गीत बनाने हैं जो वे सिर्फ गाए, बल्कि उन गीतों से कुछ सीखें भी। फिर उन्होंने कुछ बाल गीत लिखे। इन गीतों को बच्चे स्कूलों के फंक्शन में गाते थे, तो बच्चों को प्राइज भी मिलने लगे। इस स्कूल के बच्चे स्टेट ही नहीं, नेशनल लेवल पर बैंगलोर, कलकत्ता और गुजरात जाकर भी परफॉर्म कर चुके हैं। इससे बच्चों के आत्मविश्वास के साथ-साथ करमजीत का हौंसला भी बढ़ने लगा।
पहले हारमोनियम पर ही गाते थे और स्टेज पर नाटक कर लेते थे। लेकिन गीत स्कूल तक ही सीमित रहें, बल्कि दूसरे स्कूलों के बच्चों तक भी पहुंचे। इसके लिए साथी राजिंदर सिंह जो म्यूजिक देते हंै उनसे सलाह की। पहला गीत 2010 में बनाया। पहले ऑडियो रिकॉर्ड की। इसके बाद बच्चो को लेकर वीडियो तैयार किया। ऑडियो-वीडियो बनी तो सभी ने खूब सराहा। इस तरह ट्रैफिक नियमों, वातावरण और स्वास्थ्य के प्रति जागरूक करने के लिए भी गीत बनाए। बच्चे ऐसे जल्दी सीखते हैं और उनका मनोरंजन भी हो जाता है। करमजीत नाटकों की दस किताबें भी लिख चुके हैं। इन नाटकों के जरिए भी बच्चों को नशे, वातावरण जैसे विषयों के प्रति जागरूक किया जाता है। ‘मोटरसाइकिल जे चलाना, सिर उत्ते हेलमेट पाना। लेके जे जानी गड्डी होवे सीट बेल्ट भी लग्गी’। इसी तरह नकल के लिए ‘तुसी चंद तारे बन जाना, तुसी नकल कोल नी जाना।’ यह गीत पंजाब बोर्ड सिख्या बोर्ड ने बनवाया था। हेल्थ डिपार्टमेंट ने भी पानी और सफाई के बारे में जागरूक करने के लिए गीत बनवाए हैं।
स्टेट से नेशनल लेवल तक मिल चुके हैं अवॉर्ड : करमजीतसिंह को उनकी पहली किताब ‘छडके स्कूल मेन्नू आ’ के लिए 2005 में पंजाबी साहित्य अकादमी की तरफ से सर्वोत्तम बाल साहित्य पुरस्कार मिला। 2009 में स्टेट अवॉर्ड मिला। 2013 में राष्ट्रपति जी की तरफ से नेशनल अवार्ड दिया गया। 2010 में ‘आओ पंजाबी सीखे’ का वीडियो बनाया। इसके लिए अमेरिकन इंडियन ट्रस्ट की तरफ से अवॉर्ड मिला। इसके अलावा कई पंचायतों और संस्थाओं की तरफ से भी मान सम्मान मिल चुका है।
संगीत की पाठशाला
mai_Deva hin_Deva hin_Deva hin_Deva hin_Deva